CELEX: 62020TN0259
Language: lv
Date: 2020-05-08 00:00:00
Title: Lieta T-259/20: Prasība, kas celta 2020. gada 8. maijā – Ryanair/Komisija

29.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 215/59
            
         
      Prasība, kas celta 2020. gada 8. maijā – Ryanair/Komisija
      (Lieta T-259/20)
      (2020/C 215/68)
      Tiesvedības valoda: angļu
      
         Lietas dalībnieki
      
      
         Prasītājs: Ryanair DAC (Swords, Īrija) (pārstāvji: E. Vahida, F. Laprévote, S. Rating un I. Metaxas Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 31. marta lēmumu (ES) par valsts atbalstu SA.56765; (1) un
               
            
                  —
               
               
                  piespriest Komisijai atlīdzināt tiesāšanās izdevumus.
               
            
                  —
               
               
                  prasītājs arī lūdz, lai prasība tiek izskatīta paātrinātā tiesvedībā atbilstoši Tiesas Statūtu 23.a pantam.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo prasības pamatu tiek apgalvots, ka ar Komisijas lēmumu tiekot pārkāptas īpašas LESD normas un Eiropas [Savienības] tiesību vispārējie principi par diskriminācijas aizliegumu pilsonības dēļ un pakalpojumu brīvu apriti, kas ir bijuši ES gaisa transporta liberalizācijas pamatā kopš 1980. gadiem. ES gaisa transporta tirgus liberalizācija ir atļāvusi zemo cenu aviosabiedrību patiesu izaugsmi Eiropas mērogā. Komisijas lēmumā tiekot ignorēta šādu Eiropas mēroga aviosabiedrību nozīme ES dalībvalstu tirgu stuktūrā, atļaujot Francijai rezervēt valsts atbalstu tikai tām ES aviosabiedrībām, kurām Francija ir izdevusi darbības licences ES. LESD 107. panta 2. punkta b) apakšpunktā ir noteikts izņēmums no valsts atbalsta aizlieguma atbilstoši LESD 107. panta 1. punktam, bet tajā nav noteikts izņēmums no citām LESD normām un principiem.
               
            
                  2.
               
               
                  Ar otro prasības pamatu tiek apgalvots, ka Eiropas Komisijas lēmumā esot pieļauta acīmredzama kļūda vērtējumā, veicot pārskatu par valsts atbalsta samērīgumu COVID-19 krīzes izraisītajam kaitējumam.
               
            
                  3.
               
               
                  Ar trešo prasības pamatu tiek apgalvots, ka Eiropas Komisija neesot uzsākusi formālu izmeklēšanas procedūru, neskatoties uz nozīmīgām grūtībām, un esot pārkāpusi prasītāja procesuālās tiesības.
               
            
                  4.
               
               
                  Ar ceturto prasības pamatu tiek apgalvots, ka Eiropas Komisija esot pārkāpusi savu pienākumu norādīt lēmuma pamatojumu.
               
            
         (1)  Eiropas Komisijas 2020. gada 31. marta lēmums (ES) par valsts atbalstu SA.56765 (2020/N) – Francija COVID-19 – Moratoire sur le paiement de taxes aéronautiques en faveur des entreprises de transport public aérien (vēl nav publicēts OV).